open-index/open-wikipedia-markdown huggingface dataset:
சீக்குகே பிரசன்னா

**சீக்குகே பிரசன்னா** (*Seekkuge Prasanna*, பிறப்பு: 27 சூன் 1985) இலங்கையின் துடுப்பாட்ட வீரரும், இலங்கைத் தரைப்படை அதிகாரியும் ஆவார். கழல் திருப்பப் பந்துவீச்சாளரான பிரசன்னா பல்-துறை ஆட்டக்காரரும் ஆவார்.

பிரசன்னா தனது முதலாவது தேர்வுத் துடுப்பாட்டத்தை இலங்கைக்காக 2011 செப்டம்பர் 8 இல் கண்டியில் ஆத்திரேலிய அணிக்கு எதிராக விளையாடினார். அதே தொடரில் தனது முதலாவது ஒருநாள் போட்டியிலும் விளையாடினார். முதலாவது பன்னாட்டு இருபது20 போடியை 2013 இல் பாக்கித்தானுக்கு எதிராக விளையாடினார்.

2015 உலகக்கிண்ணப் போட்டிகளில் விளையாட ஆரம்பத்தில் அழைக்கப்படவில்லை. ஆனால், திமுத் கருணாரத்ன காயமடைந்ததை அடுத்து பிரசன்னா அழைக்கப்பட்டார்.

## மேற்கோள்கள்

## வெளி இணைப்புகள்
* 
* 

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்டக்காரர்கள்
1920 கோடைக்கால ஒலிம்பிக் விளையாட்டுப் போட்டிகள்

**1920 கோடைக்கால ஒலிம்பிக் விளையாட்டுப் போட்டிகள்** (*1920 Summer Olympics*, ), அலுவல்முறையாக **ஏழாம் ஒலிம்பியாடின் விளையாட்டுப் போட்டிகள்**, 1920ஆம் ஆண்டு பெல்ஜியத்தின் ஆண்ட்வெர்ப்பில் நடைபெற்ற பன்னாட்டு பல்துறை விளையாட்டுப் போட்டிகள் ஆகும்.   மார்ச் 1912இல் நடந்த பன்னாட்டு ஒலிம்பிக் குழுவின் 13வது அமர்வில் இதற்கான ஆட்டக்கேள்வியை பெல்ஜியம் முன்வைத்தது. அப்போது நடத்தும் நாடு எதுவென முடிவாகவில்லை. 

செருமானியத் தலைநகர் பெர்லினில் நடைபெறுவதாகவிருந்த 1916 கோடைக்கால ஒலிம்பிக் விளையாட்டுப் போட்டிகள் போர் காரணமாக இரத்து செய்யப்பட்டது. போருக்குப் பின்னர் 1919இல் ஏற்பட்ட பாரிசு அமைதி ஒப்பந்தம்  ஒலிம்பிக் விளையாட்டுக்களை வெகுவாக பாதித்தது; புதிய நாடுகள் உருவாகின, தோற்ற நாடுகளுக்கு எதிராக பொருளாதாரத் தடைகள் விதிக்கப்பட்டன. அங்கேரிய முடியாட்சி, செருமனியின் வீமர் குடியரசு, ஆத்திரியா, பல்கேரியா, உதுமானியப் பேரரசு ஆகிய நாடுகள் இந்தப் போரைத் துவக்கியதாக இந்த விளையாட்டுக்களில் பங்கேற்க தடை செய்யப்பட்டனர்.  செருமனி 1925 வரை தடை செய்யப்பட்டிருந்தது.  

இந்த ஒலிம்பிக் நடத்தும் நாட்டிற்கும் பங்கேற்பாளர்களுக்கும் மிகுந்த நிதி நெருக்கடியை உருவாக்கியது. விளையாட்டுகளில் பெருவாரியாக போட்டியாளர்கள் பங்கேற்கவில்லை.
## பங்கேற்ற நாடுகள்
 
ஆண்ட்வெர்ப் ஒலிம்பிக்கில் மொத்தம் 29 நாடுகள் பங்கேற்றன. இது 1912ஆம் ஆண்டு  பங்கேற்ற நாடுகளை விட ஒன்று கூடுதலாகும்.  முதலாம் உலகப் போரில் தோல்வியுற்ற செருமனி, ஆஸ்திரியா, அங்கேரி, பல்காரியா,  துருக்கி ஆகிய நாடுகள் அழைக்கப்படவில்லை. புதியதாக உருவான ஐரோப்பிய நாடுகளில் எசுத்தோனியா மட்டுமே பங்கேற்றது;  பொகீமியாவிலிருந்து உருவான செக்கோசிலோவாக்கியாவும் பங்கேற்றது; இது உலகப் போருக்கு முன்னர்  ஆத்திரியாவின் அங்கமாக இருந்தது. போலந்து சோவியத் ஒன்றியத்துடனான போரில் மும்மரமாக இருந்ததால் பங்கேற்கவில்லை.  அரசியல் தடைகள் காரணமாக சோவியத் உருசியாவும் அழைக்கப்படவில்லை.  அர்கெந்தீனா, செர்புகள்,குரோசியர் இசுலோவன்களின் முடியாட்சி, பிரேசில்,  மொனாக்கோ முதல்முறையாக பங்கேற்றன. 1908இலும் 1912இலும் ஆத்திரேலியாவுடன் இணைந்த அணியாக இருந்த நியூசிலாந்து இந்த போட்டிகளில் முதன்முறையாக தனது அடையாளத்துடன் போட்டியிட்டது. 

* 1929க்கு முன்னர் யுகோசுலேவியாவின் அலுவல்முறையான பெயர் *செர்புகள்,குரோசியர் இசுலோவன்களின் முடியாட்சி*யாக இருந்தது.  
* நியூ பவுண்ட்லாந்து டொமினியனிலிருந்து ஒரு போட்டியாளர், எரிக் இராபர்சன் பங்கேற்றார். ஆனால் இந்த டொமினியனுக்கு எந்தவொரு அலுவல்முறையான ஒலிம்பிக் குழுவும் இல்லாததால் இவரது தேசியம் உறுதி செய்யப்படவில்லை; ஐக்கிய இராச்சியத்தின் சார்பாளராக பங்கேற்றார்.
## பதக்க எண்ணிக்கை

1920 ஒலிம்பிக்கில் மிகுந்த பதக்கங்கள் பெற்ற முதல் பத்து நாடுகள்:

## மேற்சான்றுகள்

## வெளி இணைப்புகள்

*Openingsceremonie  An article about the opening ceremonies of the 1920 Antwerp Olympiade in Flemish.

 
 

பகுப்பு:கோடைக்கால ஒலிம்பிக் விளையாட்டுகள்
பகுப்பு:1920 நிகழ்வுகள்
பகுப்பு:பெல்ஜியத்தில் விளையாட்டு
ஜஸ்டின் பிரபாகரன்

**ஜஸ்டின் பிரபாகரன் (Justin Prabhakaran )** என்பவர் ஒரு இந்திய திரைப்பட இசையமைப்பாளர், பாடகர், பாடலாசிரியர் ஆவார். இவர் தமிழ்த் திரைப்படமான 2014 இல் வெளியான  பண்ணையாரும் பத்மினியும் படத்தில் இசையமைப்பாளராக அறிமுகமானார்.

## வாழ்க்கை
ஜஸ்டின் பிரபாகரன் மதுரையில் பிறந்தவர். மதுரையில் கிருத்தவ தேவாலயம் ஒன்றில் இரவில் இவரின் தந்தை வேலை செய்யும்போது சிறுவனான ஜஸ்டீன் பிரபாகரன் தேவாலயத்தில் இருக்கும் இசைக் கருவிகளை ஆவலாக இசைத்துப் பார்க்க ஆரம்பித்தார். தொடர்ந்து மற்றவர்கள் இசைப்பதை கவனித்துச் சந்தேகம் கேட்டுத் தெளிந்து கீபோர்டு, கித்தார் என வெவ்வேறு இசைக் கருவிகளைத் தானாகப் பயின்றார்.  இசைக் கல்லூரியில் சேர்ந்து படிக்க ஆசைப்பட்டவரால்  குடும்பச் சூழலால் முடியவில்லை. ஆகவே மதுரையில் இருக்கும் அமெரிக்கன் கல்லூரியில் பி.எஸ்சி. விலங்கியல் படிப்பில்சேர்ந்தார். கல்லூரி நண்பர்களுடன் சேர்ந்து ‘லிவ்விங் ஃபாஸில்ஸ்’ இசை பேண்டை ஆரம்பித்தார். பிரபல தொலைக்காட்சி இசை நிகழ்ச்சி ஒன்றில் 2004-ல் சொந்தப் பாடல்களை பேண்டுடன் இசைத்தபோது பாராட்டும் பரிசும் கிடைத்தன.  படிப்பு முடியும் தறுவாயில் சிவப்பதிகாரம் படப்பிடிப்பு மதுரை அமெரிக்கன் கல்லூரி வளாகத்தில் நடந்தது. அப்போது ஒளிப்பதிவாளர் கோபிநாத்தைச் சந்தித்து சினிமாவில் இசையமைக்கும் ஆர்வத்தை வெளிப்படுத்தினார். கோபிநாத்தின் அறிவுரையின் காரணமாக சென்னை எம்.ஜி.ஆர். திரைப்படக் கல்லூரியில் ஒலிப் பொறியியல் பிரிவில் சேர்ந்தார்.

## பணிகள்
திரைப்படக் கல்லூரியில் படிப்பை முடித்தப்பின் நண்பர்கள் இயக்கிய 55 குறும்படங்களுக்கு இசையமைத்தார். இயக்குநர் அருண்குமாரின் குறும்படங்களுக்கு இசையமைத்து கலைஞர் தொலைக்காட்சியின் நாளைய இயக்குநர் நிகழ்ச்சியில் பங்கேற்றார். இரு பகுதிகளில் சிறந்த குறும்பட இசையமைப்பாளராக தேர்ந்தெடுக்கப்பட்டார்.  ஹாரிஸ் ஜெயராஜிடம் துணை சவுண்ட் இன்ஜினீயராகச் சேர்ந்து கோ படம் தொடங்கி 12 படங்களில் வேலை பார்த்தார். குறும்படமாக வெளிவந்த பண்ணையாரும் பத்மினியும் படத்தைத் திரைப்படமாக்கும் வாய்ப்பு அருண் குமாரோடு சேர்த்து ஜஸ்டினுக்கும் கிடைத்தது.

## இசையப் பணிகள்
; இசையமைப்பாளராக

; பாடகராக

; பாடலாசிரியராக

## மேற்கோள்கள்

பகுப்பு:வாழும் மக்கள்
பகுப்பு:சென்னை இசைக்கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:மதுரை மக்கள்
பகுப்பு:1986 பிறப்புகள்
பகுப்பு:மதுரை இசைக்கலைஞர்கள்
1948 கோடைக்கால ஒலிம்பிக் விளையாட்டுப் போட்டிகள்

**1948 கோடைக்கால ஒலிம்பிக் விளையாட்டுப் போட்டிகள்** (*1948 Summer Olympics*)  அலுவல்முறையாக **பதினான்காம் ஒலிம்பியாடின் விளையாட்டுப் போட்டிகள்** (*Games of the XIV Olympiad*) ஐக்கிய இராச்சியத்தின் இங்கிலாந்தில் இலண்டன் நகரில் நட்பெற்ற பன்னாட்டு பல்துறை விளையாட்டுப் போட்டிகள் ஆகும். பெர்லினில் நடைபெற்ற 1936 ஒலிம்பிக்கை அடுத்து  இரண்டாம் உலகப் போரினால் 12-ஆண்டுகள் தடைபட்டு மீண்டும்  நடந்த முதல் ஒலிம்பிக்காக இது அமைந்திருந்தது.  1940 ஒலிம்பிக் தோக்கியோவில் நடைபெறுவதாக இருந்து பின்னர் எல்சிங்கிக்கு மாற்றப்பட்டது;  1944 ஒலிம்பிக் முதலில் இலண்டனில் நடைபெறுவதாக திட்டமிடப்பட்டிருந்தது. 1908க்குப் பிறகு இரண்டாம் முறையாக இலண்டன் இந்தப் போட்டிகளை நடத்தியது. மீண்டும் 2012இல் ஒலிம்பிக் போட்டிகளை நடத்தி மூன்று முறை நடத்திய ஒரே நகரமாக இலண்டன் விளங்குகின்றது.

போருக்குப் பிந்தைய பங்கீடலாலும் பொருளியல் நிலையாலும் இந்த ஒலிம்பிக் *சிக்கன ஒலிம்பிக்* எனப்பட்டது. போட்டிகளுக்காக புதிய விளையாட்டரங்கள் கட்டப்படவில்லை. போட்டியாளர்கள் ஒலிம்பிக் சிற்றூருக்கு மாறாக ஏற்கெனவே இயங்கிவந்த தங்குவிடுதிகளில் தங்க வைக்கப்பட்டனர்.  மிகக் கூடுதலாக 59 நாடுகளிலிருந்து 4,104 போட்டியாளர்கள், (3,714 ஆடவர், 390 பெண்கள்) 19 விளையாட்டுக்களில் கலந்து கொண்டனர். செருமனி, சப்பான் நாடுகள் பங்கேற்க அனுமதி மறுக்கப்பட்டது; சோவியத் ஒன்றியம் அழைக்கப்பட்ட போதும் அந்நாடு எந்த போட்டியாளரையும் அனுப்பவில்லை. ஐக்கிய அமெரிக்கா மிகுந்த பதக்கங்களையும்,84, மிகுந்த தங்கப் பதக்கங்களையும், 38, வென்றது. போட்டி நடத்திய பிரித்தானியா மூன்று தங்கப் பதக்கம் உட்பட 23 பதக்கங்களை வென்றது.
## பங்கேற்ற நாடுகள்
thumb|240px|பங்கேற்ற நாடுகள் thumb|போட்டியாளர்களின் எண்ணிக்கை
இலண்டன் ஒலிம்பிக்கில் 59 நாடுகள் பங்கேற்றன. பிரித்தானிய கயானா (தற்போது கயானா), பர்மா (தற்போது மியான்மர்), சிலோன் (தற்போது இலங்கை), ஈரான், ஈராக், ஜமேக்கா, கொரியா, லெபனான், பாக்கித்தான், புவேர்ட்டோ ரிக்கோ, சிங்கப்பூர், சிரியா, டிரினிடாட் மற்றும் டொபாகோ, வெனிசுவேலா நாடுகள் முதன்முதலில் ஒலிம்பிக் போட்டிகளில் பங்கேற்றன.

## பதக்க எண்ணிக்கை
1948 கோடைக்கால ஒலிம்பிக்கில் மிகுந்தப் பதக்கங்களை வன்ற முதல் பத்து நாடுகள்:

*போட்டி நடத்திய நாடான பிரித்தானியா 12ஆம் இடத்தில், மூன்று தங்கப் பதக்கஙள் உட்பட  23 பதக்கங்களைப் பெற்றது.

## மேற்சான்றுகள்

## வெளி இணைப்புகள்

* 
* Exploring 20th century London – 1948 Olympics  Objects and photographs from the collections of the Museum of London, London Transport Museum, Jewish Museum and Museum of Croydon.

பகுப்பு:கோடைக்கால ஒலிம்பிக் விளையாட்டுகள்
ஒலிம்பிக் சிற்றூர்

**ஒலிம்பிக் சிற்றூர்** அல்லது **ஒலிம்பிக் கிராமம்** (*Olympic Village*) என்பது ஒலிம்பிக் விளையாட்டுக்களின் போது, வழக்கமாக ஒலிம்பிக் பூங்காவிற்குள்ளோ அல்லது நடத்தும் நகரத்தின் வேறெந்தப் பகுதியிலோ கட்டப்படும் குடியிருப்பு வசதியாகும். பங்கேற்கும் அனைத்து விளையாட்டு வீரர்களும் அலுவலர்களும் போட்டியாளர்களின் பயிற்றுநர்களும் தங்கியிருக்க ஒலிம்பிக் சிற்றூர் கட்டமைக்கப்படுகின்றது. 1972 ஒலிம்பிக்கில் நடந்த மியூனிக் படுகொலையை அடுத்து இந்தச் சிற்றூர்களில் பாதுகாப்பு பலப்படுத்தப்பட்டுள்ளது. விளையாட்டாளர்கள், பயிற்றுநர்கள், அலுவலர்கள் மட்டுமே இங்கு அறைகளில் தங்க அனுமதிக்கப்படுகின்றனர். சில நேரங்களில் குடும்ப உறுப்பினர்களும் முன்னாள் ஒலிம்பிக் வீரர்களும், தகுந்த சரிபார்ப்பிற்குப் பிறகு தங்க அனுமதிக்கப் படுகின்றனர். பத்திரிகையாளர்களும் ஊடகவியலாளர்களும் தடை செய்யப்படுகின்றனர்.

## வரலாறு
பியர் தெ குபர்த்தென் இந்த கருத்துரு உருவாக முதன்மையானவராக இருந்தார். 1924 கோடைக்கால ஒலிம்பிக் விளையாட்டுக்கள் வரை தேசிய ஒலிம்பிக் குழுக்கள் போட்டி நடக்கும் நகரத்தில் தங்குவிடுதிகளில் தங்கள் போட்டியாளர்களுக்காக வாடகைக்கு அறைகள் எடுத்தனர்; இவை மிகவும் செலவைக் கூட்டின. 1924 கோடை ஒலிம்பிக்கில், *எசுடேடு ஒலிம்பிக் டெ கொலொம்பசு* அருகே  போட்டியாளர்கள் தங்க ஏதுவாக ஒருங்கிணைப்பாளர்கள் சிற்றறைகளைக் கட்டினர். 1932 ஒலிம்பிக்கில் தற்போதைய ஒலிம்பிக் சிற்றூர்களுக்கு முன்னோடியாக இருக்கும் வகையில் முதல் ஒலிம்பிக் சிற்றூர் அமைக்கப்பட்டது. போட்டியாளர்கள் தங்குவதற்கான கட்டிடத் தொகுதிகளுடன் பிறர் தங்குவதற்கான கட்டிடத் தொகுதிகளும் அமைந்திருந்தது. 
## வாழ்முறை
போட்டியாளர்கள் தங்கள் போட்டிகளை முடித்த பின்னர்  சிற்றின்ப வாழ்க்கை துய்க்கின்றனர் எனப் பரவலாகக் குறிப்பிடப்படுகின்றது. கூடுதலான மதுவிலும் பால்வினைச் செயல்களிலும் போட்டியாளர்கள் ஈடுபடுகின்றனர்.  சோச்சியில் நடந்த  2014 விளையாட்டுக்களின்போது, தங்கியிருந்த 6,000 போட்டியாளர்களுக்கு 100,000 இலவச ஆணுறைகளை பன்னாட்டு ஒலிம்பிக் குழு வழங்கியது;  2012 இலண்டன் ஒலிம்பிக்கின்போது 150,000 ஆணுறைகள் வழங்கப்பட்டன.  சிட்னியில் ஏற்பாடு செய்திருந்த 70,000 ஆணுறைகள் பற்றாமல் மேலும் 20,000 வாங்க வேண்டியதாயிற்று.
## மேற்சான்றுகள்

## வெளி இணைப்புகள்
*

பகுப்பு:ஒலிம்பிக் சின்னங்கள்
பகுப்பு:ஒலிம்பிக் விளையாட்டரங்கங்கள்
அலவை பிரதேச செயலாளர் பிரிவு

**அலவை பிரதேச செயலாளர் பிரிவு** (*Alawwa  Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள குருணாகல் மாவட்டத்தில் உள்ளது. இப்பிரிவு துணை நிர்வாக அலகுகளாக 66 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 63381 ஆகக் காணப்பட்டது.

## இவற்றையும் பார்க்கவும்
* இலங்கையின் பிரதேச செயலகங்கள்

## உசாத்துணை

## வெளியிணைப்புகள்
* பிரதேச செயலகங்கள் நுழைவாயில் 

பகுப்பு:குருணாகல் மாவட்டப் பிரதேச செயலாளர் பிரிவுகள்
கூட்டரசு தகவல் செயலாக்கச் சீர்தரங்கள்

**கூட்டரசு தகவல் செயலாக்கச் சீர்தரங்கள்** (*Federal Information Processing Standards*, **FIPS**) படைத்துறை அல்லாத அரசு அமைப்புகளிலும் அரசு ஒப்பந்தப் புள்ளிதாரர்களாலும் கணினி அமைப்புகளில் பயன்படுத்த ஐக்கிய அமெரிக்காவின் கூட்டரசு உருவாக்கிய சீர்தரங்களாகும்.

கணினி பாதுகாப்பு மற்றும் ஒருங்கிணைப்பு போன்ற பல்வகைப்பட்ட பயன்பாடுகளின் தேவையைக் கருதி இந்த சீர்தரங்கள் வெளியிடப்பட்டுள்ளன. தொழில்முறை சீர்தரங்கள் ஏற்கெனவே இல்லாத நேரங்களுக்கு இவை பயன்படுகின்றன.  அமெரிக்க தரமுறைகளுக்கான தேசிய பயிலகம் (ANSI),   ஐஇஇஇ (IEEE),  சீர்தரத்துக்கான அனைத்துலக நிறுவனம் (ISO) போன்ற தொழில் சமூகங்களில் பயன்படுத்தப்படும் சீர்தரங்கள் பொருத்தமாக மாற்றப்பட்டு பல கூட்டரசு தகவல் செயலாக்கச் சீர்தரங்களின்  வரையறைகள் உருவாக்கப்பட்டுள்ளன.

## மேற்சான்றுகள்

## வெளி இணைப்புகள்
* FIPS homepage at NIST
* Computer Security Division  NIST

பகுப்பு:ஐக்கிய அமெரிக்க அமைப்புகள்
பகுப்பு:சீர்தரங்கள்
மாரம்பாடி புனித அந்தோனியார் கோவில்

**மாரம்பாடி புனித அந்தோணியாா் கோவில்** தமிழ்நாடு, திண்டுக்கல் மாவட்டத்தில் வேடசந்தூர் வட்டம், மாரம்பாடி மறைமாவட்டத்தில் உள்ள ஒரு புனித வனத்து அந்தோனியார் கோயில் ஆகும். திண்டுக்கல் நகரத்திலிருந்து சுமாா் 14 கிலோ மீட்டா் துாரத்தில் இக்கோயில் அமைந்துள்ளது. 17-ஆம் நூற்றாண்டைச் சேர்ந்த இக்கோயிலில் ஒவ்வொரு ஆண்டும் சனவாி மாதம் 16, 17, 18 தேதிகளில் புனிதாின் திருவிழா நடைபெறுகிறது.

## மேற்கோள்கள்

## வெளி இணைப்புகள்
*St.Antony's Church, Marambadi ,Dindigul

பகுப்பு:திண்டுக்கல் மாவட்டத்திலுள்ள கிறித்தவக் கோயில்கள்
வன்னிகோனேந்தல் கருப்பசாமி கோவில்

**வன்னிக்கோனேந்தல் கருப்பசாமி கோவில்** என்பது தமிழ்நாடு, திருநெல்வேலி மாவட்டம், வன்னிக்கோனந்தல் ஊரின் தெற்கு திசையில் அமைந்துள்ளது. இக்கோவில் அவ்வூரில் வாழும் தேவந்திரகுல வேளாளர் மக்களுக்கு சொந்தமானது. இக்கோவில் 60 ஆண்டுகள் பழைமையானது..

இங்கு கருப்பசாமி, மாடசாமி, சிவன், இசக்கி அம்மன், வனபேச்சி, வன்னாத்தி அம்மன், பெருமாள் எனப் பல தெய்வங்கள் உண்டு.

பகுப்பு:திருநெல்வேலி மாவட்டத்திலுள்ள கிராமக் கோயில்கள்
சித்தார்த் விபின்

**சித்தார்த் விபின் ( Siddharth Vipin )** என்பவர் ஒரு இந்திய திரைப்பட இசையமைப்பாளர் ஆவார். இவர் முதன்மையாக தமிழ்த் திரைப்படங்களில் பணியாற்றியுள்ளார். இவர் திரைப்படங்களில் நடித்துள்ளார். குறிப்பாக *[[இதற்குத்தானே ஆசைப்பட்டாய் பாலகுமாரா (திரைப்படம்)|இதற்குதானே ஆசைப்பட்டாய் பாலகுமாரா]]* (2013) மற்றும் *[[வல்லவனுக்கு புல்லும் ஆயுதம்]]* (2014) போன்ற படங்களில் நகைச்சுவை நடிகராக நடித்துள்ளார்.

## வாழ்க்கை
சித்தார்த் கொச்சியைச் சேர்ந்த கொங்கனி குடும்பத்தைச் சேர்ந்தவர் என்றாலும் தாயின் ஊரான சேலத்தில் பிறந்தவர். இவரது பள்ளிப்படிப்பை ஓமனின் மஸ்கட்டில் முடித்தார். கல்லூரிப் படிப்பை சென்னை லயோலா கல்லூரியில் பி. காம் பட்டத்தை முடித்தார் உடன் தொழில்முறை ஒலிப் பொறியாளர் படிப்பை எஸ்ஏஇ கல்வி நிறுவனத்தில் முடித்தார். இவரின் தந்தையான விபின் சந்ரா 2005 இல் காலமானார்.

## பணிகள்
ஒலிப் பொறியியல் இறுதியாண்டு படிக்கும்போதே தன்னுடைய நண்பரான குணால் மூலமாக ஹாலிவுட் படங்களுக்கு சவுண்ட் எஃபக்ட்ஸ் செய்யும் வாய்ப்பு கிடைத்தது. குறிப்பாக 2007இல் சென்னையில் இருந்துகொண்டே பிரபல ஹாலிவுட் நடிகர் ரஸ்ஸல் குரோ நடித்த ‘3.10 டூ யூமா’ , வால்ட் டிஸ்னியின் ‘அண்டர் டாக்’ உள்ளிட்ட ஹாலிவுட் படங்களுக்கு சவுண்ட் எஃபக்ட்ஸ் செய்தார்.

இதன்பிறகு ராஜிவ் காந்தியின் படுகொலை சம்பவத்தை அடிப்படையாக வைத்து மலையாளத்தில் மேஜர் ரவி இயக்கிய ‘மிஷன் 90 டேஸ்’ படத்துக்குச் சவுண்ட் எஃபக்ட்ஸ் செய்து தரும் வாய்ப்பு வந்தது.  தொடர்ந்து, தேசியத் திரைப்பட வளர்ச்சிக் கழகத்தின் விளம்பரப் படங்களுக்கு இசையமைத்தார். 2008இல் மேஜர் ரவி இயக்கத்தில் மோகன்லால் நடித்த ‘குருஷேக்த்திரா’வில் இசையமைப்பாளராக அறிமுகமானார். 2012இல் ‘நடுவுல கொஞ்சம் பக்கத்த காணோம்’ படத்தின் வழியாக தமிழ் சினிமாவில் இடம்பிடித்தார். 2015-ல் வெளியான சேரனின் இயக்கத்தில் வெளியான ‘ஜே.கே. எனும் நண்பனின் வாழ்க்கை’,  ‘ஹலோ நான் பேய் பேசுறேன்’ படத்துக்கு  இசையைக் கொடுத்திருந்தார். சுந்தர்.சி.யின் உதவி இயக்குநர் வெங்கட்ராகவன் இயக்கிய ‘முத்துன கத்திரிக்காய்’ படத்துக்கு இசையமைத்துள்ளார். 
## திரைப்பணிகள்

### நடிகராக

### இசையமைப்பாளராக

:#பின்னணி இசைமட்டும்

* The films are listed in order that the music released, regardless of the dates the film released.
* The year next to the title of the affected films indicates the release year of the either dubbed or remade version in the named language later than the original version.
* • indicates original language release. Indicates simultaneous makes, if featuring in more languages

## மேற்கோள்கள்

பகுப்பு:வாழும் மக்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட இசையமைப்பாளர்கள்
மெட்ரோ (திரைப்படம்)

**மெட்ரோ** (*Metro (2016 film)*) 2016 இல் வெளியான இந்திய தமிழ்த் திரைப்படமாகும். ஆனந்த கிருஷ்ணன் இயக்கிய இத்திரைப்படத்தில் சிரீஷ், பாபி சிம்ஹா, சென்ட்ராயன் ஆகியோர் முக்கிய வேடங்களில் நடித்திருந்தனர். இத்திரைப்படம் 2016 சூன் 24 அன்று வெளியிடப்பட்டது.

## நடிகர்கள்
* சிரீஷ்
* பாபி சிம்ஹா
* சென்ட்ராயன் 
* சத்யா
* நிஷாந்த் 
* ராஜ்குமார் 
* யோகி பாபு

## மேற்கோள்கள்

## வெளி இணைப்புகள்
* 
பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யோகி பாபு நடித்த திரைப்படங்கள்
சோபன் பாபு

**சோபன் பாபு** (சனவரி 14, 1937 – மார்ச் 20, 2008) இந்திய திரைப்பட நடிகராவார். இவர் தெலுங்கு மொழித் திரைப்படங்களில் நடித்தார். நடிப்பிற்காக நந்தி விருது, பிலிம்பேர் விருது, ராஸ்டிரிபதி விருது ஆகியவற்றைப் பெற்றுள்ளார்.

## விருதுகள்
*சனாதிபதி விருது நடிப்பிற்காக (பங்காரு பஞ்சாரம் (1969).
*தென்னிந்திய பிலிம்பேர் விருதுகள்:
**சிறந்த நடிகருக்கான பிலிம்பேர் விருது - தெலுங்கு - (1974)
**சிறந்த நடிகருக்கான பிலிம்பேர் விருது - தெலுங்கு - ஜீவன ஜோதி (1975)
**சிறந்த நடிகருக்கான பிலிம்பேர் விருது - தெலுங்கு - சுகடு (1976)
**சிறந்த நடிகருக்கான பிலிம்பேர் விருது - தெலுங்கு- கார்த்திக தீபம் (1979)
*சிறந்த நடிகருக்கான நந்தி விருது
** ஜீவன ஜோதி (1975)
** சரட (1973)
** காலம் மாறிப்போயிந்தி (1972)

## ஆதாரங்கள்

## வெளி இணைப்புகள்
* 
* Fans Made WebSite 

பகுப்பு:1937 பிறப்புகள்
பகுப்பு:2008 இறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:தெலுங்கு மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கிருஷ்ணா மாவட்ட மக்கள்
விஷால் சந்திரசேகர்

**விஷால் சந்திரசேகர் (Vishal Chandrasekhar )** என்பவர் ஒரு இந்திய திரைப்பட இசையமைப்பாளர். இவர் தமிழ், தெலுங்கு படங்களுக்கு இசையமைத்துள்ளார்.

## வாழ்க்கை
விசால் தன் ஆறுவயதில் கீபோர்டை வாசிக்கக் கற்றுக்கொள்ள ஆரம்பித்தார். தன் பத்து வயதிலேயே தனியாக நிகழ்ச்சிகளில் வாசிக்க ஆரம்பித்தார். இவர் 2002இல் அண்ணா பல்கலைக் கழகத்தில் இணைந்து மிண்ணணு ஊடகப்பிரிவில் பட்டம் பெற்றார். தன் நன்பர்களுடன் இணைந்து 300 குறும்படங்களுக்கு இசையமைத்துள்ளார். 2006 ஆண்டுக்குள் ஐந்து திரைப்படங்களுக்கு இசையமைத்திருந்தார். ஆனால் ஒரு படம்கூட வெளியாகவில்லை.   172 விளம்பரப் படங்களுக்கு விளம்பர இசை அமைத்தார்.  கலைஞர் தொலைக்காட்சியின் நாளைய இயக்குநர் நிகழ்ச்சியில் சிறந்த இசையமைப்பாளருக்கான பரிசினைப்பெற்றார்.   நண்பர் மூலமாக சந்தோஷ் சிவனின் அறிமுகம் கிடைத்து, அவரின் இனம் திரைப்படத்திற்கு இசையமைத்தார். ஜில் ஜங் ஜக் திரைப்படத்திற்கு இவர் அமைத்த இசையால் புகழ்பெற்றார்.

## இசையமைத்தவை

## மேற்கோள்கள்

பகுப்பு:வாழும் மக்கள்
பகுப்பு:சென்னை இசைக்கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
எம். சரவணன்

(*திரைப்படத் தயாரிப்பாளர் எம். சரவணன் பற்றிய கட்டுரை [[மெ. சரவணன் (திரைப்படத் தயாரிப்பாளர்)|இங்கே]]*)

**எம். சரவணன்** இந்திய தமிழ்த் திரைப்பட இயக்குனராவார். இவர் 2011இல் இயக்கிய *[[எங்கேயும் எப்போதும்]]* திரைப்படம் மூலம் புகழ்பெற்றார்.

## திரை வாழ்க்கை
சரவணன் இயக்குநர் ஏ. ஆர் முருகதாசிடம் துணை இயக்குநராக வேலை செய்தார். 2011இல் ஏ. ஆர். முருகதாஸ் தயாரிப்பில் எங்கேயும் எப்போதும் படத்தை இயக்கினார். இப்படம் வர்த்தக ரீதியாக வெற்றி பெற்றதுடன், மக்களிடம் நல்ல கருத்திற்காக பாராட்டுகளையும் பெற்றது.

## திரைப்படங்கள்

## விருதுகள்
2012இல் சிறந்த இயக்குனருக்கான எடிசன் விருதினைப் பெற்றவர். 

## ஆதாரங்கள்


## வெளி இணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்நாட்டினர்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
கணேஷ் ஜஸ்ட் கணேஷ்

**கணேஷ் ஜஸ்ட் கணேஷ்** 2009 இல் வெளிவந்த இந்திய தெலுங்குத் திரைப்படம். இதனை எம். சரவணன் இயக்கினார். ராம் மற்றும் காசல் அகர்வால் இப்படத்தில் நடித்திருந்தனர்.

## நடிகர்கள்
* ராம் போதினேனி ... கணேஷ்
* காஜல் அகர்வால் ... திவ்யா
* பூனம் கவுர் ... தீபா
* ஆஷிஷ் வித்யார்த்தி ... மகாதேவ்
* பிரம்மானந்தம் ... யடகிரி
* பர்ஷா பிரியதர்சினி

## ஆதாரங்கள்


## வெளி இணைப்புகள்
* 
* ''Ganesh Just Ganesh''  at Oneindia.in

பகுப்பு:2009 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
வெலிஓயா பிரதேச செயலாளர் பிரிவு

**வெலிஓயா பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வட மாகாணத்தில் உள்ள முல்லைத்தீவு மாவட்டத்தில் உள்ளது. இப்பிரிவு துணை நிர்வாக அலகுகளாக 09 கிராம அலுவலர் பிரிவுகளைக் கொண்டுள்ளது. புதிய கஜபாபுரம், புதிய மொனராவெவை, கல்யாணபுரம், எகெதுகஸ்வெவை, எத்தவெட்டுணுவெவை, ஏலபாவெவை, ஜானகபுரம், கிரி இப்பன்வெவை, நிக்கவெவை, கஜபாபுரம், மொனராவெவை ஆகிய கிராமங்கள் இப்பிரிவில் அடங்குகின்றன. இப்பிரிவு மக்கள் தொகை 2012 இல் 11,189 ஆகக் காணப்பட்டது. இங்கு 18 கிராமங்கள் காணப்படுகின்றன.

## இவற்றையும் பார்க்கவும்
* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## உசாத்துணை

## வெளியிணைப்புகள்
* பிரதேச செயலகங்கள் நுழைவாயில் 
* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:முல்லைத்தீவு மாவட்டப் பிரதேச செயலாளர் பிரிவுகள்
பாரா ட இசூக்கா

**பாரா ட இசூக்கா** (*Barra da Tijuca*, ) பிரேசிலின் இரியோ டி செனீரோவின் மேற்கு மண்டலத்தில் அத்திலாந்திக்குப் பெருங்கடலோரத்தில் உள்ள ஓர் புறநகர்ப் பகுதி (பாரா) ஆகும். இங்குள்ள கடற்கரைகள், ஏரிகள், ஆறுகளுக்காகவும் வாழ்முறைக்காகவும் பாரா புகழ்பெற்றது.  

இரியோ டி செனீரோவின் பரப்பில் 13% ஆகவும் நகர மக்கள்தொகையில் 4.7% ஆக இருந்தபோதும் நகர வரி வருமானத்தில் 30% இங்கிருந்து தான் வருகின்றது. பிரேசிலில் மிகவும் மேம்படுத்தப்பட்ட இடங்களில் இதுவும் ஒன்றாகக் கருதப்படுகின்றது. 2000ஆம் ஆண்டு கணக்கெடுப்பின்படி, இப்பகுதியின் மனித மேம்பாட்டுச் சுட்டெண், 0.959, நாட்டிலேயே மிகவும் உயர்ந்ததாகும். இரியோவின் நகர மையம், தெற்கு மண்டலம் போலல்லாது பாரா ட இசூக்கா 30 ஆண்டுகளுக்குள்ளாகவே கட்டமைக்கப்பட்டுள்ளது.  எனவே பெரும் நிழற்சாலைகளுடன் தற்கால சீர்தரங்களின்படி கட்டமைக்கப்பட்டுள்ளது. நவீனத்துவம், நீடிப்புத் திறன், இயற்கை என இப்பகுதி இரியோ டி செனீரோவின் புத்தம்புதிய முகமாக விளங்குகின்றது.  இந்நகரப் பகுதியின் திட்ட வடிவமைப்பை, பிரசிலியாவை வடிவமைத்த லூசியோ கோஸ்தா உருவாக்கியுள்ளார். நகரின் பெருந்திட்டத்தில் பல பூங்காக்கள், அங்காடி வளாகங்கள், அடுக்கக குடியிருப்புகள், பெரிய மாளிகைகள் இடம் பெற்றுள்ளன. பிரேசிலின் பொருளியல் வளர்ச்சியை அடுத்து பாராவில் 100,000க்கும் கூடுதலான புதிய குடிகள் இடம் பெயர்ந்துள்ளனர்; பல பெரிய நிறுவனங்களின் தலைமையகங்களும் இங்கு மாற்றப்பட்டு வருகின்றன. 

இங்கு பவேலாக்கள் இல்லாமையால் இது இரியோவின் மிகவும் பாதுகாப்பான உயர்குடி நகர்ப்பகுதியாகவும் பண்பாட்டு, பொருளியல், நிர்வாக மையமாக விளங்குகின்றது. இங்கு பல புகழ்பெற்றவர்களும் காற்பந்து வீரர்களும் வசிக்கின்றனர். 

தென் அமெரிக்காவில் முதல்முறையாக நடந்த  2016 கோடைக்கால ஒலிம்பிக் விளையாட்டுப் போட்டிகளின் பெரும்பாலான அரங்குகள் இங்கு அமைந்திருந்தன.

## ஒளிப்படத் தொகுப்பு

Barra da Tijuca - Rio de Janeiro, Brasil.jpg|இரவில் பாரா ட இசூக்கா
Ilha.do.Pontal.jpg|thumb|பொன்டல் தீவிலிருந்து ரிக்ரியோ கடற்கரையின் காட்சி
Av Ayrton Senna2.jpg|அயர்டன் சென்னா அவென்யூ 
NYCC.jpg|நியூயார்க் நகர மையம், பாரா ட இசூக்கா]]
Village Mall, Brazil, April 2013.jpg|இந்தப் புறநகர் பகுதியின் நுகர்வு இதன் சிறப்புப் பண்பாக உள்ளது. படத்தில்: வில்லேஜ் மால்.
BarraShopping.jpg|பாராசாப்பிங் பதாகை 
Barra da Tijuca Beach.jpg|ரிசர்வா கடற்கரை
Pontalrecreio.jpg|ரிக்ரியோ கடற்கரை 


## மேற்சான்றுகள்

## வெளி இணைப்புகள்
*Barra da Tijuca 360° panorama
*Barra da Tijuca Guide
*Barra da Tijuca: O Concebido e o Realizado
*Barra Online 
*A Barra da Tijuca que conheci at Pitoresco 

பகுப்பு:பிரேசிலின் நகரங்கள்
கிருஷ்ணம் ராஜூ

**உப்பலாபட்டி வெங்கட கிருஷ்ணம் ராஜூ** என்பவர் இந்திய திரைப்பட நடிகராவார். இவர் தெலுங்கு திரையுலகை சேர்ந்தவர். இவர் நடிப்பிற்காக நந்தி விருது, பிலிம்பேர் விருதுகளைப் பெற்றவர். தற்போது அரசியலில் ஈடுபட்டுள்ளார்.

இவருக்கு ரீபல் ஸ்டார் என்ற பட்டம் கொடுக்கப்பட்டது.இதுவரை 183 படங்களில் நடித்துள்ளார்.

## ஆதாரங்கள்


## வெளி இணைப்புகள்
* 

பகுப்பு:வாழும் மக்கள்
பகுப்பு:1940 பிறப்புகள்
பகுப்பு:தெலுங்கு மக்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:தெலுங்குத் திரைப்பட நடிகர்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மேற்குக் கோதாவரி மாவட்ட மக்கள்
நிவாஸ் கே. பிரசன்னா

**நிவாஸ் கி. பிரசன்னா** (*Nivas K. Prasanna*) என்பவர் ஒரு இந்திய திரைப்பட பின்னணி இசையமைப்பாளர் மற்றும் பின்னணிப் பாடகர் ஆவார். இவர் முதன் முதலில் சி. வி. குமாரின் திரைப்படமான, *[[தெகிடி (திரைப்படம்)|தெகிடி]]* (2014), வெற்றிப் படத்தின் வழியாக இசையமைப்பாளராக அறிமுகமானார்.

## வாழ்க்கை
இவர் பிறந்து வளர்ந்தது தமிழகத்தின் திருநெல்வேலியில். இவர் தன் பத்து வயதில் கருநாடக இசையைக் கற்கத் துவங்கினார். மேலும் பியானோ இசை வாசிப்பையும் கற்றுக்கொண்டார். படித்தது மகதலேனா மெட்ரிகுலேசன் உயர்நிலைப் பள்ளியில். பின்னர் இவரது குடும்பத்துடன் சென்னைக்கு இடம் பெயர்ந்தனர். விசுவல் கம்யூனிகேசன் படிப்பை  எஸ்.ஆர்.எம். பல்கலைக்கழகத்தில் முடித்து, திரைத்துறையில் தீவிரமாக வாய்ப்புகள் தேடத்துவங்கினார். அப்போது நண்பர்களின் குறும்படங்களுக்கு இசையமைத்தார். வீணைக் கலைஞர் ராஜேஷ் வைத்யாவிடம் வாய்ப்பு கேட்டார். நிவாசின் பியானோ வாசிக்கும் திறன் ராஜேஷ் வைத்யாவைக் கவர, மேடைக் கச்சேரிகளில் அவரோடு இணைந்து வாசிக்க ஆரம்பித்தார். இந்நிலையில் பாரதியார் பாடல்களுக்கு நிவாஸ் நவீனமாக இசையமைக்க, சைந்தவி குரலில் ‘கண்ணம்மா’ என்ற ஆல்பம் வெளியாகித் திரை வட்டாரத்தின் கவனத்தை ஈர்த்தது. ‘வில்லா’ படத்தில் இசையமைக்கும் வாய்ப்பு வந்து பின் கை நழுவியது. ‘தெகிடி’ படத்துக்கு வாய்ப்பு கிடைத்தது. படத்தில் ‘விண்மீன் விதையில்’ பாடல் மட்டுமல்லாமல் சூப்பர் சிங்கர் புகழ் சத்தியப் பிரகாஷ் குரலில் ‘யார் எழுதியதோ’, ஷங்கர் மகாதேவன் பாடிய ‘நீதானே’ இப்படிப் பல மெல்லிசைகள் அணிவகுத்து, புகழ் பெற்றுத் தந்தது. இந்திய இசை வெளியீட்டு முன்னணி நிறுவனங்களில் ஒன்றான ‘திங் மியூசிக்’ தெகிடி பாடல்களை வெளியிட்டது.

## திரையிசைகள்

### வெளிவந்த பின்னணி இசைகள்

#### வரவிருப்பவை

### பின்னணி பாடகராக

## மேற்கோள்கள்

பகுப்பு:இந்திய இசை அமைப்பாளர்கள்
பகுப்பு:வாழும் மக்கள்
பகுப்பு:சென்னை மக்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:திருநெல்வேலி மாவட்ட மக்கள்
எம். பிரபாகர் ரெட்டி

**எம். பிரபாகர் ரெட்டி** (*M. Prabhakar Reddy*) என்பவர் இந்திய திரைப்பட நடிகர் ஆவார். இவர் தெலுங்கு திரையுலகை சேர்ந்தவர். 

இவர் 472 படங்களில் நடித்துள்ளார்.

## பிறப்பு
பிரபாகர் ரெட்டி துங்கதுரத்தி, தெலுங்கானா, இந்தியாவில் லட்சுமண ரெட்டி- கௌசல்யாவிற்கு பிறந்தார்.

## படிப்பு

தொடக்க கல்வியை சூரியபேட்டை நகரிலும், இடைநிலை கல்வியை சிட்டி கல்லூரி, ஐதராபாத்திலும் முடித்தார்.

இவர் 1955-1960 காலத்தில் மருத்துவ கல்வியை உஷ்மானியா கல்லூரியில் முடித்தார்.

## மறைவு
1997 ல் ஐதராபாத்தில் மறைந்தார்.

## மேற்கோள்கள்

## வெளி இணைப்புகள்
* 

பகுப்பு:1935 பிறப்புகள்
பகுப்பு:1997 இறப்புகள்
ஜெகபதி பாபு

**ஜெகபதி பாபு** என்பவர் இந்திய திரைப்பட நடிகராவார். இவர் பிரதானமாக தெலுங்குத் திரைப்படங்களிலும், தமிழ், மலையாளம், கன்னடத் திரைப்படங்களில் நடித்துள்ளார். 

1993 ல் காயம் திரைப்படத்தில் நடித்தமைக்காக நந்தி விருதினைப் பெற்றுள்ளார். இந்த விருது 1996 மற்றும் 2000 ல் மீண்டும் சிறந்த நடிப்பிற்காக கிடைத்தது.

## ஆதாரங்கள்


## வெளி இணைப்புகள்
* 

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:தெலுங்கு மக்கள்
பகுப்பு:தெலுங்குத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கிருஷ்ணா மாவட்ட மக்கள்
எடிசன் விருதுகள்

**எடிசன் விருதுகள்** (Edison Awards) என்பது 2009 ஆம் ஆண்டு முதல் மலேசியா நாட்டில் இருந்து தமிழகத் திரைப்படத்துறை பிரபலங்களுக்கு தரப்படுகின்ற விருதாகும். இது திரைப்படத்தினை கண்டுபிடித்த தாமஸ் ஆல்வா எடிசன்  என்ற பெயரில் வழங்கப்படுகிறது.

### மெரிட் விருதுகள்
* சிறந்த நடிகர்

* சிறந்த நடிகை

* சிறந்த துணை நடிகர்

* சிறந்த துணை நடிகை

* சிறந்த புதுமுக ஆண் நட்சத்திரம்

* சிறந்த புதுமுக பெண் நட்சத்திரம்

* சிறந்த துணை நடிகர்

* சிறந்த துணை நடிகை

* சிறந்த ஆண் கதாபாத்திரம்

* சிறந்த பெண் கதாபாத்திரம்

* சிறந்த நகைச்சுவை

* சிறந்த குழந்தை நட்சத்திரம்

* சிறந்த வில்லன்

* சிறந்த வசுல்ரீதியான திரைப்படம்

* சிறந்த காதல் திரைப்படம்

* சிறந்த கல்வியியல் திரைப்படம்

* சிறந்த பிரியாடிக் திரைப்படம்

* சிறந்த திரில்லர் திரைப்படம்

* டார்லிங் கதாப்பாத்திரம்

### தொழில்நுநுட்ப விருதுகள்
* சிறந்த இசை அமைப்பாளர் 

* சிறந்த புதுமுக இசை அமைப்பாளர்

* சிறந்த பின்னணி இசை

* சிறந்த பின்னணிப் பாடகர் 

* சிறந்த பின்னணிப் பாடகி

* சிறந்த புதுமுக பின்னணிப் பாடகர்

* சிறந்த பாடலாசிரியர்

* சிறந்த இயக்குநர்

* சிறந்த துணை இயக்குநர்

* சிறந்த கலை இயக்குநர்

* சிறந்த ஒளிப்பதிவு

* சிறந்த எடிட்டர்

* சிறந்த தயாரிப்பாளர்

* சிறந்த நடன இயக்குநர்

* சிறந்த சண்டை

* சிறந்த பொது தொடர்பு (Public Relations Officer)

* சிறந்த நாட்டுப்புற பாடல்

* பிடித்த பாடல்

### சிறப்பு விருதுகள்
* சூப்பர் ஸ்டார் விருது

*  வாழ்நாள் சாதனையாளர் விருது

* மனிதநேய விருது

* சிறந்த எதிர் நாயக நடிப்பு

* உட்சபட்ச நடிப்பு - ஆண்

* உட்சபட்ச நடிப்பு - பெண்

* ஆர்வத்துடன் பங்களித்த - ஆண்

*  ஆர்வத்துடன் பங்களித்த - பெண்

* பிரியாடிக் ஐகான் விருது இயக்குநர்

* சிறந்த ரீட்டோ நாயகி விருது  

* சிறந்த ஓவர்சீஸ் நடிகை 

* சிறந்த வெளிநாட்டு பாடலாசிரியர்

* சிறந்த நடிகை சமூக விழிப்புணர்வு  திரைப்படம்

## மேற்கோள்கள்

## வெளி இணைப்புகள்
* 
* http://www.edisonawards.in/  Edison Awards official Website.
* http://www.mytamilதிரைப்படம்.com/ http://www.tamizhதிரைப்படம்s.com/ MyTamilதிரைப்படம்.com Website.

பகுப்பு:தமிழ்த் திரைப்பட விருதுகள்
வாசுகி தால் ஏரி

**வாசுகி தால் ஏரி** (*Vasuki Tal lake*) என்றறியப்படும் இவ்வேரி, இந்தியாவின் வட பகுதியில் அமைந்துள்ள உத்தராகண்டம் மாநிலத்தின் கேதார்நாத் என்ற நகரிலிருந்து சுமார் 8 கிலோமீட்டர் தொலைவிலும், கடல்மட்டத்திலிருந்து சுமார் 4135 மீட்டர் உயரத்திலும் அமைந்துள்ளது. சௌகம்பா (Chaukhamba) எனும் சிகரங்களின் அருகில் அமைந்துள்ள இந்த ஏரி, உயர் மலை முகடுகளால் சூழப்பட்டுள்ளது.

## பின்புலம்
இமயமலை சாரலிலுள்ள சதுரங்கி, மற்றும் வாசுகி என்ற இரு பனி ஆற்றின் பின்புலத்தில் அமைந்துள்ள இந்த வாசுகி தால் ஏரி,  சூன் மாதம் முதல்- அக்டோபர் மாத இடைப்பட்ட பருவத்தில் மட்டுமே பனியகன்று காணப்படுகிறது. வாசுகி ஏரியிலிருந்து வெளியேறும் உபரிநீர், கேதார்நாத்தின் வளதுபுறம் அமைந்திருந்கும் மலைத்தொடரின் கீழேயுள்ள கேதார்நாத் கிராமத்தின் நுழைவாயிலுக்கு செல்லும் இரும்புப் பாலத்தின் அருகே "பால் கங்கை" (தூத் கங்கா) என்ற பெயருடன் மந்தாகினி ஆற்றில் கலக்கிறது.

## சுற்றுலா தளம்
இமயமலைத் தொடரின் அடிவாரத்தில் 14,200 அடிகள் உயரத்தில்  கார்வால் பகுதியில் அமைந்துள்ள வாசுகி தால் ஏரி, பனியின் குளிச்சியாலும், பருவகால பூக்களாலும் அப்பிராந்தியத்தை அழகுற வைத்துள்ளது. மலை ஏறும் பயணிகளும், கேதார்நாத் கோயிலுக்கு வருகைதரும் பக்தர்களும் இவ்வேரி பகுதிக்கு அதிகளவில் வந்து செல்கின்றனர். கேதார்நாத்திலிருந்து வாசுகி தால் செல்ல ஒரு குறுகிய, நெடிய மலையேற்ற தடங்களில் நடைபயணம் மேற்கொள்வதாக உள்ளது. மேலும், வாசுகி தால் ஏரியை சுற்றிலும் சிறு வண்ண பூக்கள் பலவகை இருப்பினும்,கள்ளி இனத்தைச் சேர்ந்த  பிரம்ம கமலம் எனும் அபூர்வ வகை பூக்கள் பெருமளவில் காணப்படுகிறது. வடஇந்திய தொன்மை திருவிழாவான ரக்சா பந்தன் கொண்டாடும் காலங்களில் *(தமிழ்: [[ஆவணி]] மாதத்தில்)* விஷ்ணு என்ற கடவுள் இந்த ஏரியில் நீராடியதால் "வாசுகி தால்" என பெயர் பெற்றதாக நம்பப்படுகிறது.

## புற இணைப்புகள்
* நேட்டிவ் பிளானெட் தமிழ் | வாசுகி தால், கேதார்நாத் |வலைக்காணல்: சூன் 29 2016
* வாசுகி தால் அல்லது வாசுகி ஏரியின் எழில் தோற்ற படிமம்

## சான்றாதாரங்கள்

பகுப்பு:உத்தராகண்ட ஏரிகள்
சக்ரவியூகம் (2016 திரைப்படம்)

**சக்ரவியூகம்** 2016 ல் வெளியான கன்னடத் திரைப்படமாகும். இதனை எம். சரவணன் எழுதி இயக்கியிருந்தார். புனீத் ராச்குமார் மற்றும் ரச்சிதா ராம் ஆகியோர் முக்கிய வேடத்தில் நடித்திருந்தனர். இப்படம் இதே இயக்குனரின் இவன் வேற மாதிரி படத்தின் மறுவாக்கமாகும்.

## நடிகர்
* புனீத் ராச்குமார் .. லோகித்
* ரச்சிதா ராம் ... அஞ்சலி
* அருண் விஜய் ... ஓம்கார்
* அபிமன்யூ சிங் ... சட்ட அமைச்சர்
* சட்கு கோகிலா 
* ரங்கையனா ரகு .. ஏசிபி ரகு
* பாவ்யா ... லோகித் தாய்
* சித்ரா

## வெளி இணைப்புகள்
* 

## மேற்கோள்கள்

பகுப்பு:2016 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
ஒலிம்பிக் பூங்கா

**ஒலிம்பிக் பூங்கா** (*Olympic Park*) ஒலிம்பிக் விளையாட்டுப் போட்டிகளை நடத்துவதற்கான விளையாட்டு வளாகம் ஆகும். பொதுவாக இந்த வளாகத்தில் ஒலிம்பிக் விளையாட்டரங்கமும் பன்னாட்டு  தகவல்பரப்பு மையமும் அமைந்திருக்கும்.  ஒலிம்பிக் சிற்றூரும் இங்கு அமைக்கப்பட்டிருக்கலாம். சில ஒலிம்பிக் பூங்காக்களில் வேறு விளையாட்டுக்களுக்கான அரங்கங்களும், காட்டாக ஒலிம்பிக் நீச்சற் குளங்கள், அமைக்கப்படலாம்.   பெரும்பாலும் ஒலிம்பிக்கை ஏற்று நடத்திய நகரத்திற்கு ஒலிம்பிக் பூங்கா "மரபுவழி எச்சமாக" பயனளிக்கின்றது. ஒலிம்பிக் முடிந்த பிறகு அந்நினைவை நிலைநிறுத்தும் வண்ணம் இங்கு நகரியப் பூங்காவோ  அருங்காட்சியகமோ கட்டமைக்கப்படுவதுண்டு.  
 
1908ஆம் ஆண்டு ஒலிம்பிக் ஒருங்கிணைப்புக் குழு  இவ்வாறு வரையறுத்துள்ளது: "எங்கு தட களப் போட்டிகளுக்கும் மிதிவண்டிப் போட்டிகளுக்கும்  வட்டரங்கம் அமைக்கப்படுகின்றதோ அதே வளாகத்தில் நீச்சல், விற்போட்டி, கத்திச் சண்டை, குத்துச் சண்டை போன்ற அனைத்துப் போட்டிகளையும்  நடத்துமிடங்கள், இயன்றளவில், கட்டமைக்கப்படவேண்டும்." ஒலிம்பிக் போட்டிகள் அனைத்திலும் இவ்வாறான மையப்படுத்தப்பட்ட வளாகம் உருவாக்கப்படவில்லை. 1992,  2010 குளிர்காலப் போட்டிகளில் போட்டியரங்கங்கள் பரந்த பரப்பில் இருந்தன.  2016இல் இரியோ டி செனீரோ ஒலிம்பிக் போட்டிகளின்போது ஒரே பூங்காவாக அமைக்கப்படாது நான்கு  "கொத்துக்களாக" அமைக்கப்பட்டுள்ளன.
## இதனையும் காண்க
* ஒலிம்பிக் பூங்கா, இலண்டன்

## மேற்சான்றுகள்

பகுப்பு:ஒலிம்பிக் பூங்காக்கள்
கலன்பிந்துனுவெவை பிரதேச செயலாளர் பிரிவு

**கலன்பிந்துனுவெவை பிரதேச செயலாளர் பிரிவு** (*Galenbindunuwewa  Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமத்திய மாகாணத்தில் உள்ள அனுராதபுரம் மாவட்டத்தில் உள்ளது. இப்பிரிவு துணை நிர்வாக அலகுகளாக 41 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 46527 ஆகக் காணப்பட்டது.

## இவற்றையும் பார்க்கவும்
* இலங்கையின் பிரதேச செயலகங்கள்

## உசாத்துணை

## வெளியிணைப்புகள்
* பிரதேச செயலகங்கள் நுழைவாயில் 

பகுப்பு:அனுராதபுரம் மாவட்டப் பிரதேச செயலாளர் பிரிவுகள்
சையில்பிஷ் இயங்குதளம்

**சையில்ஃபிஷ் இயங்குதளம்** (*Sailfish OS*, அல்லது *SailfishOS* SFOS) என்பது ஒரு நகர்பேசி இயங்குதளம் ஆகும். இது லினக்சு அடிப்படையில் குறிப்பிட்ட வன்பொருளில் இயங்கும் வண்ணம் வடிவமைக்கபட்டுள்ளது. ஜோலா நிறுவனத்தின் தனியுரிம பயனர் இடைமுகம், மேர் இடைபொருள் மற்றும் இதர மூன்றாம் நபர் கூறுகளை கொண்டுள்ளது.

## வரலாறு
இது ஜோலா நிறுவனத்தால் உருவாக்கபட்ட இயங்குமுறை ஆகும். இது நோக்கியா மற்றும் இன்டெல் உருவமைத்த "மீகோ" இயங்குமுறையில் இருந்து வடிவமைக்கபட்டது. இது 80% மீகோ குறியீடை பயன்படுத்துகிறது.

## வசதிகள்
இது டல்விக் இயங்குநேரத்தை உள்ளே கொண்டுள்ளது, எனவே ஆண்ட்ராய்டு செயலிகள் இதிலும் இயங்கமுடியும்.

## மேற்கோள்கள்

பகுப்பு:கைபேசி இயங்கு தளங்கள்
பகுப்பு:லினக்சு வழங்கல்கள்
பகுப்பு:X86-64 லினக்சு வழங்கல்கள்
பகுப்பு:தனியுடைமை இயக்கு தளங்கள்
பகுப்பு:கட்டற்ற அலைப்பேசி மென்பொருட்கள்
திரைப் பெயர்

**திரைப் பெயர்** அல்லது மேடைப் பெயர் என்பது நடிகர்கள், நகைச்சுவையாளர்கள், இசையமைப்பாளர்கள் போன்றோர்கள் சூட்டி கொள்ளும் பெயராகும்.

## காரணம்
பொதுவாக நடிக நடிகைகளை அறிமுகம் செய்கின்ற இயக்குனர்கள் அவர்களின் விருப்படி திரைப் பெயரை சூட்டுகின்றனர். இயற்பெயர் குறைவான கவர்ச்சியாக இருக்கும் போதும், எண் கணிதம், ராசி போன்ற நம்பிக்கைகள் காரணமாகவும் திரைப் பெயரை மாற்றிக் கொள்கின்றனர்.

## ஆதாரங்கள்


## வெளி இணைப்புகள்

பகுப்பு:திரைப்படம்
பகுப்பு:பெயரியல்
முன்னா (நடிகர்)

**முன்னா** என்பவர் இந்திய திரைப்பட நடிகராவார். இவர் தமிழ்த் திரைப்படங்களில் பெரும்பான்மையாக நடிப்பவர்.

கௌரிசங்கரன், ராவணன், சிலந்தி போன்ற படங்கள் இவருக்கு புகழ் தேடி தந்தன.

## திரைப்படம்

## ஆதாரங்கள்


## வெளி இணைப்புகள்

* 

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:சென்னை நடிகர்கள்
எஸ். பி. ஜனநாதன்

**எஸ். பி. ஜனநாதன்** (*S. P. Jananathan*) (7 மே 1959 - 14 மார்ச் 2021) இந்திய தமிழ்த் திரைப்பட இயக்குநரும், தயாரிப்பாளரும் ஆவார். இவருடைய முதல் படமான இயற்கை தேசிய விருதினை வென்றது. இவருடைய படங்கள் சமூக அக்கறை கொண்டனவாக வெளிவந்து புகழ் பெற்றன. இவர் இயக்குநர் சங்கத்தின் பொருளாளராகப் பணியாற்றியவர்.புறம்போக்கு என்கிற பொதுவுடமை  திரைப்படத்தின் மூலம் தயாரிப்பாளர் ஆனார்.

## திரைப்படங்கள்

## மறைவு
ஜனநாதன் 2021 மார்ச் 14 அன்று சென்னை மருத்துவமனை ஒன்றில் தனது 61-வது அகவையில் காலமானார்.

## மேற்கோள்கள்

பகுப்பு:1959 பிறப்புகள்
பகுப்பு:2021 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:தேசிய திரைப்பட விருது வென்றவர்கள்
பகுப்பு:சென்னைத் திரைப்பட இயக்குநர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பூனம் கவுர்

**பூனம் கவுர்** என்பவர் இந்திய திரைப்பட நாயகியாவார். இவர் தமிழ், தெலுங்கு மற்றும் மலையாள படங்களில் நடித்துள்ளார்.

இவர் ஐதராபாத்திதில் பிறந்தவர். அங்கு பொதுப் பள்ளியில் கல்வியை கற்றார். பேசன் தொழில்நுட்ப படிப்பை டில்லியில் படித்தார். மாயாசாலம் என்ற தெலுங்கு படத்தில் அறிமுகம் ஆனார்.

## ஆதாரங்கள்


## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1986 பிறப்புகள்
ஒலிம்பிக் விளையாட்டரங்கம்

***ஒலிம்பிக் விளையாட்டரங்கம்*** (*Olympic Stadium*) ஒலிம்பிக் போட்டிகள் நடக்கும் முதன்மை விளையாட்டரங்கத்திற்கு வழங்கப்படும் பொதுவான பெயராகும். ஒலிம்பிக் விளையாட்டரங்கத்தில் துவக்க விழாவும் நிறைவு விழாவும் நடைபெறும். பெரும்பாலான ஒலிம்பிக் விளையாட்டரங்கங்கள் தங்கள் பெயரில் *ஒலிம்பிக் விளையாட்டரங்கம்* என்பதைக் கொண்டிருக்கும் எனினும் விதி விலக்குகள் உள்ளன. 

ஒலிம்பிக் விளையாட்டரங்கம் ஒலிம்பிக் விளையாட்டுக்களை நடத்தும் பல்துறை அரங்கமாகவும் வரையறுக்கப்படுகின்றது.

கோடைக்கால ஒலிம்பிக் விளையாட்டுக்களின்போது, தடகள விளையாட்டுப் போட்டிகள் வழமையாக ஒலிம்பிக் விளையாட்டரங்கத்தில் நடத்தப்படுகின்றது.   1900, 2016 கோடை ஒலிம்பிக் போட்டிகளும்  2010, 2018 இளையோர் ஒலிம்பிக் விளையாட்டுக்களும் இதற்கு விதிவிலக்காக உள்ளன. 

துவக்க கால குளிர்கால ஒலிம்பிக் போட்டிகளில்  சறுக்கணி சறுக்குப் போட்டிகளுக்கு முதன்மை வழங்கப்பட்டது. இவை நடத்தப்படும் அரங்கங்களே ஒலிம்பிக் விளையாட்டரங்கங்களாக அறிவிக்கப்பட்டன. வழமையாக இங்கு துவக்க விழாவும் நிறைவு விழாவும் நடைபெறும்.

பல விளையாட்டரங்கங்கள் ஒன்றுக்கும் மேற்பட்ட ஒலிம்பிக்குகளில் பயன்படுத்தப்பட்டுள்ளன. இவை  ஒலிம்பிக்கை ஒன்றுக்கு மேற்பட்டு நடத்திய நகரங்களில் உள்ளன.

## மேற்சான்றுகள்

## வெளி இணைப்புகள்
*Olympic Past & Future Stadiums -  BALLPARKS.com
* Summer Olympic Stadiums (Stadia) 1896 - (2020) on Google Maps (select "Sat View")
பகுப்பு:ஒலிம்பிக் விளையாட்டரங்கங்கள்
கிளாசுதாலைட்டு

**கிளாசுதாலைட்டு** *(Clausthalite)* என்பது PbSe என்ற மூலக்கூற்று வாய்ப்பாடு கொண்ட ஒரு கனிமம் ஆகும். ஈயசெலீனைடு கனிமமான இது கலீனா (PbS) கனிமத்துடன் சேர்ந்து திண்மக்கரைசலாக உருவாகிறது. பன்னாட்டு கனிமவியல் சங்கம் கிளாசுதாலைட்டு கனிமத்தை Cth  என்ற குறியீட்டால் அடையாளப்படுத்துகிறது.

## தோற்றம்
பிற செலீனைடுகள் மற்றும் பாதரச படிவுகளுடன் குறைவு கந்தக வெப்பநீர் படிவுகளில் கிளாசுதாலைட்டு தோன்றுகிறது. டைமானைட்டு, கிளாக்மானைட்டு, பெர்சிலியனைட்டு, உமாங்கைட்டு, தங்கம், சிடைபியோபலேடினைட்டு மற்றும் யுரேனினைட்டு ஆகிய கனிமங்களுடன் இணைந்து கிளாசுதாலைட்டு காணப்படுகிறது . 

முதன்முதலில் 1832 ஆம் ஆண்டில் கண்டறியப்பட்ட இக்கனிமம் செருமனியில்  உள்ள ஆர்சு மலையில் கிளாசுதால் – செல்லர்பெல்டு பகுதியில் கிடைக்கப்பெற்றதால் கிளாசுதாலைட்டு என்ற பெயர் பெற்றது.

## மேற்கோள்கள்

பகுப்பு:ஈயக் கனிமங்கள்
பகுப்பு:செலீனைடு கனிமங்கள்
பகுப்பு:கலீனா தொகுதி
அச்சமுண்டு அச்சமுண்டு

**அச்சமுண்டு அச்சமுண்டு** என்பது இந்தியத் தமிழ்த் திரைப்படமாகும். இதனை அருண் வித்யாநாதன் எழுதி இயக்கினார். பிரசன்னா, சினேகா முக்கிய கதாப்பாத்திரங்களில் நடித்திருந்தனர்.

இப்படம் சமூகக் கருத்தினை வலியுறுத்தியிருந்தது. ரெட் ஒன் ஒளிப்படக்கருவி கருவியில் எடுக்கப்பட்ட முதல் திரைப்படம் ஆகும்.

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

## விமர்சனம்
ஆனந்த விகடன் வார இதழில் வந்த விமர்சனத்தில் "உண்மையில் படத்தைவிட, படம் முடிந்த பிறகு வரும் குழந்தைகள் மீதான பாலியல் வன்முறைகள் பற்றிய புள்ளிவிவரப் பட்டியலில் இந்தியாவுக்கு முதலிடம் என்ற அந்தத் தகவல் மட்டுமே அதிர்ச்சியும் அச்சமும் தருகிறது!" என்று எழுதி  மதிப்பெண்களை வழங்கினர்.

## மேற்கோள்கள்


## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2009 தமிழ்த் திரைப்படங்கள்
மலையன்

**மலையன்** 2009 ல் வெளிவந்த தமிழ் படமாகும். எம். பி. கோபி எழுதி இயக்கியிருக்கிறார்.

கரன், சம்மு, உதயதாரா, சரத்பாபு, மயில்சாமி போன்றவர்கள் நடித்துள்ளனர். வசூல் ரீதியாக வெற்றி பெறவில்லை.

## ஆதாரங்கள்


## வெளி இணைப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
சுவா அவலாஞ்செ ஒலிம்பிக் விளையாட்டரங்கம்

**சுவா அவலாஞ்செ ஒலிம்பிக் விளையாட்டரங்கம்** (*Estádio Olímpico João Havelange*, ; *ழ்சுவா ஹவலாஞ்ஜ் ஒலிம்பிக் விளையாட்டரங்கம்*}}) பிரேசிலின்  இரியோ டி செனீரோவிலுள்ள பல்பயன்பாட்டு விளையாட்டரங்கமாகும்.  இது இரியோவின் *எஞ்சென்யாவ் டெ  டென்ட்ரோ*  புறநகர்ப் பகுதியில் அமைந்துள்ளது.  இது பெரும்பாலும் காற்பந்தாட்டங்களுக்கும் தடகள விளையாட்டுக்களுக்கும் பயன்படுத்தப்படுகின்றது.  போடாபோகோ காற்பந்துச் சங்கத்தின் தாயக விளையாட்டரங்கமாக உள்ளது.  2016 கோடைக்கால ஒலிம்பிக் விளையாட்டுப் போட்டிகள் மற்றும் 2016 கோடைக்கால மாற்றுத்திறனாளர் ஒலிம்பிக் விளையாட்டுக்களின் போது தடகள விளையாட்டுப் போட்டிகள் இங்குதான் நடைபெறும்.

இந்த விளையாட்டரங்கம் பல பெயர்களில் அழைக்கப்படுகின்றது.  **எஞ்சென்யாவ்** என அமைவிடத்தை ஒட்டி குறிப்பிடப்படுகின்றது.  2015 முதல் இரியோ நகரவை இந்த விளையாட்டரங்கத்தை  **நில்டன் சான்டோசு விளையாட்டரங்கம்** ( *Estádio Nilton Santos*) என அழைக்க ஒப்புதல் வழங்கியுள்ளது. பிரேசிலிய காற்பந்து வரலாற்றில் ஒப்பற்ற பாதுகாப்பு வீரராக விளங்கிய  நில்டன் சான்டோசு நினைவாக இப்பெயரிடப்பட்டுள்ளது.

## மேற்சான்றுகள்

## வெளி இணைப்புகள்

* Stadium 3D Original Project

பகுப்பு:ஒலிம்பிக் விளையாட்டரங்கங்கள்
பகுப்பு:பிரேசிலில் விளையாட்டு
பகுப்பு:2016 கோடைக்கால ஒலிம்பிக் விளையாட்டுகள் நடந்த விளையாட்டரங்குகள்
பிரதேச செயலாளர் பிரிவுகளின் பட்டியல் - வட மத்திய மாகாணம், இலங்கை

right|200px|Divisional Secretariats of Sri Lanka
இலங்கையின் மாவட்டங்கள் இலங்கையின் பிரதேச செயலகங்கள் என்ற துணை நிர்வாக அலகுகளாகப் பிரிக்கப்பட்டுள்ளன. இவை ஆரம்பத்தில் *கோரளை* எனப் பிரிக்கப்பட்டிருந்தன.

வடமத்திய மாகாணத்தில் 29 பிரதேச செயலர் பிரிவுகள் உள்ளன. 22 பிரிவுகள் அனுராதபுரம் மாவட்டத்திலும், 07 பிரிவுகள் பொலன்னறுவை மாவட்டத்திலும் உள்ளன.

## அனுராதபுரம் மாவட்டம்

* கல்னேவை பிரதேச செயலாளர் பிரிவு
* கலன்பிந்துனுவெவை பிரதேச செயலாளர் பிரிவு
* கொரவப்பொத்தானை பிரதேச செயலாளர் பிரிவு
* இபலோகமை பிரதேச செயலாளர் பிரிவு
* ககட்டகஸ்திகிலியை பிரதேச செயலாளர் பிரிவு
* கெப்பிட்டிக்கொல்லாவை பிரதேச செயலாளர் பிரிவு
* கெக்கிராவை பிரதேச செயலாளர் பிரிவு
* மகாவிலாச்சி பிரதேச செயலாளர் பிரிவு
* மதவாச்சி பிரதேச செயலாளர் பிரிவு
* மிகிந்தலை பிரதேச செயலாளர் பிரிவு
* நாச்சாதுவை பிரதேச செயலாளர் பிரிவு
* நொச்சியாகமை பிரதேச செயலாளர் பிரிவு
* நுவரகமை பலாத்தை மத்தி பிரதேச செயலாளர் பிரிவு
* நுவரகமை பலாத்தை கிழக்கு பிரதேச செயலாளர் பிரிவு
* பதவியா பிரதேச செயலாளர் பிரிவு
* பலாகலை பிரதேச செயலாளர் பிரிவு
* பலுகஸ்வெவை பிரதேச செயலாளர் பிரிவு
* இராஜாங்கனை பிரதேச செயலாளர் பிரிவு
* இறம்பாவை பிரதேச செயலாளர் பிரிவு
* தலாவை பிரதேச செயலாளர் பிரிவு
* தம்புத்தேகமை பிரதேச செயலாளர் பிரிவு
* திறப்பனை பிரதேச செயலாளர் பிரிவு

## பொலன்னறுவை மாவட்டம்

* திம்புலாகலை பிரதேச செயலாளர் பிரிவு
* எலகெரை பிரதேச செயலாளர் பிரிவு
* இங்குராகொடை பிரதேச செயலாளர் பிரிவு
* இலங்காபுரம் பிரதேச செயலாளர் பிரிவு
* மெதிரிகிரியை பிரதேச செயலாளர் பிரிவு
* தமன்கடுவை பிரதேச செயலாளர் பிரிவு
* வெலிக்கந்தை பிரதேச செயலாளர் பிரிவு

## இவற்றையும் பார்க்க
* இலங்கையின் பிரதேச செயலகங்கள்
* இலங்கையின் மாவட்டங்கள்
* இலங்கையின் மாகாணங்கள்

## உசாத்துணை

பகுப்பு:இலங்கை பிரதேச செயலாளர் பிரிவுகளின் பட்டியல்கள்
பகுப்பு:இலங்கை தொடர்பான பட்டியல்கள்
பகுப்பு:வடமத்திய மாகாணம், இலங்கை
பிரதேச செயலாளர் பிரிவுகளின் பட்டியல் - வட மேல் மாகாணம், இலங்கை

right|200px|Divisional Secretariats of Sri Lanka
இலங்கையின் மாவட்டங்கள் இலங்கையின் பிரதேச செயலகங்கள் என்ற துணை நிர்வாக அலகுகளாகப் பிரிக்கப்பட்டுள்ளன. இவை ஆரம்பத்தில் *கோரளை* எனப் பிரிக்கப்பட்டிருந்தன.

வடமேல் மாகாணத்தில் 46 பிரதேச செயலர் பிரிவுகள் உள்ளன. 30 பிரிவுகள் குருணாகல் மாவட்டத்திலும், 16 பிரிவுகள் புத்தளம் மாவட்டத்திலும் உள்ளன.

## குருணாகல் மாவட்டம்

* அலவை பிரதேச செயலாளர் பிரிவு
* அம்பன்பொலை பிரதேச செயலாளர் பிரிவு
* பமுணுகொடுவை பிரதேச செயலாளர் பிரிவு
* பிங்கிறியா பிரதேச செயலாளர் பிரிவு
* எகடுவெவை பிரதேச செயலாளர் பிரிவு
* கல்கமுவை பிரதேச செயலாளர் பிரிவு
* கனேவத்தை பிரதேச செயலாளர் பிரிவு
* கிரிபாவை பிரதேச செயலாளர் பிரிவு
* இப்பாகமுவை பிரதேச செயலாளர் பிரிவு
* பண்டவஸ்நுவரை கிழக்கு பிரதேச செயலாளர் பிரிவு
* கொபேய்கனை பிரதேச செயலாளர் பிரிவு
* கொட்டவெகரை பிரதேச செயலாளர் பிரிவு
* குளியாப்பிட்டி கிழக்கு பிரதேச செயலாளர் பிரிவு
* குளியாப்பிட்டி மேற்கு பிரதேச செயலாளர் பிரிவு
* குருணாகல் பிரதேச செயலாளர் பிரிவு
* மாகோ பிரதேச செயலாளர் பிரிவு
* மல்லவபிட்டி பிரதேச செயலாளர் பிரிவு
* மஸ்பொத்தை பிரதேச செயலாளர் பிரிவு
* மாவத்தகமை பிரதேச செயலாளர் பிரிவு
* நாரம்மலை பிரதேச செயலாளர் பிரிவு
* நிக்கவெரட்டி பிரதேச செயலாளர் பிரிவு
* பண்டவஸ்நுவரை மேற்கு பிரதேச செயலாளர் பிரிவு
* பன்னலை பிரதேச செயலாளர் பிரிவு
* பொல்காவலை பிரதேச செயலாளர் பிரிவு
* பொல்பித்திகமை பிரதேச செயலாளர் பிரிவு
* இரஸ்நாயக்கபுரம் பிரதேச செயலாளர் பிரிவு
* ரிதிகமை பிரதேச செயலாளர் பிரிவு
* உடுபத்தாவை பிரதேச செயலாளர் பிரிவு
* வாரியப்பொலை பிரதேச செயலாளர் பிரிவு
* வெரம்புகெதறை பிரதேச செயலாளர் பிரிவு

## புத்தளம் மாவட்டம்

* ஆனமடுவை பிரதேச செயலாளர் பிரிவு
* ஆராச்சிக்கட்டு பிரதேச செயலாளர் பிரிவு
* சிலாபம் பிரதேச செயலாளர் பிரிவு
* தங்கொட்டுவை பிரதேச செயலாளர் பிரிவு
* கற்பிட்டி பிரதேச செயலாளர் பிரிவு
* கறுவெலகஸ்வெவை பிரதேச செயலாளர் பிரிவு
* மாதம்பை பிரதேச செயலாளர் பிரிவு
* மகாகும்புக்கடவலை பிரதேச செயலாளர் பிரிவு
* மகாவெவை பிரதேச செயலாளர் பிரிவு
* முந்தல் பிரதேச செயலாளர் பிரிவு
* நாத்தாண்டி பிரதேச செயலாளர் பிரிவு
* நவகத்தேகமை பிரதேச செயலாளர் பிரிவு
* பள்ளமை பிரதேச செயலாளர் பிரிவு
* புத்தளம் பிரதேச செயலாளர் பிரிவு
* வானத்தவில்லு பிரதேச செயலாளர் பிரிவு
* வென்னப்புவை பிரதேச செயலாளர் பிரிவு

## இவற்றையும் பார்க்க
* இலங்கையின் பிரதேச செயலகங்கள்
* இலங்கையின் மாவட்டங்கள்
* இலங்கையின் மாகாணங்கள்

## உசாத்துணை

பகுப்பு:இலங்கை பிரதேச செயலாளர் பிரிவுகளின் பட்டியல்கள்
பகுப்பு:இலங்கை தொடர்பான பட்டியல்கள்
பகுப்பு:வடமேல் மாகாணம், இலங்கை
பாரா ஒலிம்பிக் பூங்கா

thumb | வலது**பாரா ஒலிம்பிக் பூங்கா** ( *Barra Olympic Park*, போர்த்துக்கேயம்: *Parque Olímpico da Barra*) பிரேசிலின் இரியோ டி செனீரோ நகரத்தின் மேற்கு மண்டலத்திலுள்ள பாரா ட இசூக்காவில் அமைந்துள்ள விளையாட்டு வளாகம் ஆகும்; இங்கு ஒன்பது விளையாட்டரங்குகள் உள்ளன.  இந்த விளையாட்டரங்குகள் 2016 கோடைக்கால ஒலிம்பிக் விளையாட்டுப் போட்டிகளுக்கும்  2016 கோடைக்கால மாற்றுத்திறனாளர் ஒலிம்பிக் விளையாட்டுக்களுக்கும் பயனாகும். இந்த ஒன்பது அரங்கங்களில் ஏழு நிரந்தரமானவை.

## வரலாறு
தற்போது பாரா ஒலிம்பிக் பூங்கா அமைந்துள்ள இடத்தில் முன்பு நெல்சன் பிக்கெட் பன்னாட்டு தானுந்துப் பந்தயச்சாலை இருந்தது.  இங்கு பலமுறை  பார்முலா 1 பிரேசிலிய கிராண்ட் பிரீ பந்தயங்கள் 1980களில் நடைபெற்றுள்ளன. 
## மேற்சான்றுகள்

பகுப்பு:2016 கோடைக்கால ஒலிம்பிக் விளையாட்டுகள் நடந்த விளையாட்டரங்குகள்
பகுப்பு:ஒலிம்பிக் பூங்காக்கள்
பகுப்பு:பிரேசிலில் விளையாட்டு
மயிலு

**மயிலு** (*Mayilu*) 2012 ல் வெளிவந்த இந்திய தமிழ் திரைப்படம். இதனை எம். ஜீவன் இயக்கியிருக்கிறார். நடிகர் பிரகாஷ் ராஜ் தயாரித்துள்ளார்.

விக்ரானந், சம்மு ஆகியோர் முக்கிய வேடத்தில் நடித்திருந்தனர்.

## ஆதாரங்கள்


## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2012 தமிழ்த் திரைப்படங்கள்
பகுப்பு:2012 திரைப்படங்கள்
பகுப்பு:இளையராஜா இசையமைத்த திரைப்படங்கள்
என். மகாராஜன்

**என். மகாராஜன்** ஓர் இந்தியத் திரைப்பட இயக்குநர் ஆவார். தமிழ், இந்தி மொழித் திரைப்படங்களை இயக்கியுள்ளார். விஜயகாந்த் நடித்த வல்லரசு, அஜித் குமார் நடித்த ஆஞ்சநேயா உள்ளிட்ட தமிழ்த் திரைப்படங்களை இயக்கியுள்ளார்.

## வாழ்க்கைக் குறிப்பு
### திரை வாழ்க்கை
இவரது இயக்கத்தில் விஜயகாந்த் நடிப்பில் உருவான வல்லரசு திரைப்படம் சிறப்பான வரவேற்பைப் பெற்றது. இப்படத்தின் வெற்றியைத் தொடர்ந்து, விஜயகாந்த் நடித்த நரசிம்மா திரைப்படத்தை இயக்க வாய்ப்பு கிடைத்தது. எனினும் அவ்வாய்ப்பு நிறைவேறவில்லை.

## இயக்கிய திரைப்படங்கள்

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
சங்கு (நூல்)

**சங்கு**, ந.அதியமான் எழுதிய, அறிவியல் நோக்கில் தமிழ்ப் பழமொழிகளைக் கொண்டுள்ள நூலாகும். 

## அமைப்பு
இந்நூல் சங்கின் பெயர்களும் தொன்மங்களும், சங்கு அணிகலன்கள், அணிகலன்கள் செய்தல், சமயப் பண்பாட்டில் சங்கு, சங்கொலி, மருத்துவத்தில் சங்கு, சங்கின் பிற பயன்கள் என்ற தலைப்புகளை உள்ளிட்ட பல தலைப்புகளைக் கொண்டு அமைந்துள்ளது. நிகண்டுகளில் சங்கின் பெயர், இந்தியாவில் சங்கு வளையல்கள் கிடைத்த இடங்களும் காலமும், தமிழகத்தில் அகழாய்வில் கிட்டிய சங்கு அணிகலன்கள், இராபர்ட் புரூஸ் ஃபூட் கள ஆய்வில் கண்டுபிடித்த சங்குப் பொருட்கள் என்ற தலைப்பிலான அட்டவணைகளையும், இலக்கியங்களில் சங்கு, நாட்டுப்புறப் பாடல்களில் சங்கு, திருவிளையாடற்புராணத்தில் சங்குத் தொழில் குறித்த பாடல்கள் என்ற தலைப்பிலான பின்னிணைப்புகளையும் கொண்டுள்ளது. 

## மேற்கோள்கள்


பகுப்பு:2005 தமிழ் நூல்கள்
பகுப்பு:தமிழ்ப் பல்கலைக்கழக வெளியீடுகள்
சம்மு

**சம்மு** அல்லது ஷம்மு என்பவர் இந்திய திரைப்பட நடிகையாவார். பொதுவாக தமிழ்த் திரைப்படங்களில் நடித்துள்ளார்.

*[[காஞ்சிவரம்]]*, *[[மயிலு]]* மற்றும்  *[[தசாவதாரம் (2008 திரைப்படம்)]]* போன்ற படங்கள் மூலமாக பிரபலம் ஆனார்.

## திரைப்பட வரலாறு

## ஆதாரங்கள்


பகுப்பு:இந்திய நடிகைகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:1992 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
எம். ஜீவன்

**எம். ஜீவன்** என்பவர் இந்திய இயக்குநர் மற்றும் ஒளிப்பதிவாளர். இவர் தமிழ் மற்றும் தெலுங்குத் திரைப்படத் துறையில் பணியாற்றியுள்ளார்.

இவர் சுகுமாரன் அவர்களிடம் உதவி இயக்குநராக வேலை செய்தார். 

## திரை வாழ்க்கை
### இயக்குநர்

### ஒளிப்பதிவாளர்

* *[[கற்க கசடற (திரைப்படம்)]]* (2005)
* *[[கொக்கி (திரைப்படம்)|கொக்கி]]* (2006)
* *[[தூத்துக்குடி (திரைப்படம்)|தூத்துக்குடி]]* (2006)
* *[[நெஞ்சிருக்கும் வரை (2006 திரைப்படம்)|நெஞ்சிருக்கும் வரை]]* (2006)
* *[[மைனா (திரைப்படம்)]]* (2010)
* *[[சாட்டை (திரைப்படம்)]]* (2012)
* *[[நிமிர்ந்து நில் (2014 திரைப்படம்)]]* (2014)
* *[[ஜன்டா பாய் கப்ராஜூ]]* (2015)
* *[[நையப்புடை]]* (2016)

## ஆதாரங்கள்


## வெளி இணைப்புகள்
* 

பகுப்பு:வாழும் மக்கள்
பகுப்பு:மதுரை மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
கண்டேன் காதலை

***கண்டேன் காதலை*** (*Kanden Kadhalai*) 2009 ல் வெளிவந்த தமிழ்த் திரைப்படமாகும். இதனை ஆர். கண்ணன் இயக்கியிருக்கிறார்.

இது இந்தித் திரைப்படமான ஜப் வி மேட் படத்தின் தமிழாக்கமாகும்.

## ஆதாரங்கள்


## வெளி இணைப்புகள்
* 

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:பரத் நடித்த திரைப்படங்கள்
அசோக் (திரைப்படம்)

**அசோக்** 2006 ல் வெளிவந்த தெலுங்குத் திரைப்படம். இதை சுரேந்தர் ரெட்டி எழுதி இயக்கியிருக்கிறார்.

ஜூனியர் என்டிஆர், சமீரா ரெட்டி, பிரகாஷ் ராஜ் ஆகியோர் முக்கிய வேடத்தில் நடித்திருந்தனர்.

## ஆதாரங்கள்


## வெளி இணைப்புகள்

*

பகுப்பு:2006 தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
சோனு சூத்

**சோனு சூத்** என்பவர் தமிழ், தெலுங்கு, இந்தி திரைப்படங்களில் நடித்துள்ளார். கன்னட, பஞ்சாப் திரை படங்கள் சிலவற்றில் நடித்துள்ளார்.

பெரும்பாலான திரைப்படங்களில் வில்லனாகவும், குணசித்திர வேடத்திலும் நடித்துள்ளார்.

2009ல் சிறந்த வில்லனுக்கான நந்தி விருது, பிலிம்பேர் விருது ஆகியவற்றையும், 2010 ல் அப்சரா, ஐஐஎப்ஏ விருது ஆகியவற்றையும் பெற்றார்.

தபாங், அருந்ததி போன்ற திரைப்படங்கள் புகழை தந்தன.

## ஆதாரங்கள்


## வெளி இணைப்புகள்

* 

பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பகுப்பு:1973 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்